钦定古今图书集成/明伦汇编/闺媛典/第363卷 > 卢孝妻祝月英
## 钦定古今图书集成/明伦汇编/闺媛典/第363卷 > 卢孝妻祝月英

按《耳谈》：尤仁卿业《堪舆言》，尝游昌平，为宦家某卜牛
眠地以葬母，开圹已有紫漆棺而丹漆书，其前方漆
凸起，木上炯炯，盖亦妇墓，而其夫为文志之，仁卿尚
能记，其略云：“某里人卢孝妻祝氏，月英父某，母某，孝
始聘其姊，姊为权力者夺去，父母以英续盟。英貌庄
性慧，事舅极礼敬，女工经史音乐皆能精晓，日不废”
书，夜必刺绣，夫妇唱随，未尝离舍。偶患脾泻，而前势
力者复欲谋夺英鹰犬之客，平起风波，英愤恚火郁
暴死。归孝三年，年二十一岁。惊魂两飞，不知离合，死
不知生，生何以知死？尽力营葬，恨无再遇之期。血泪
如麻，不能止息。散衣十九件，皆英手刺花鸟。人谓画
工不如。并其生平玩好，悉以归冥。至“正二年某月日。
夫卢孝撰。”宦家知地。好因以母棺垒其上。